ПОДЕЛА ГЛАСОВА У СРПСКОМ ЈЕЗИКУ

|  |  |
| --- | --- |
|  | * Познато је да говорни органи заузимају различите положаја при изговору гласова. Понекад остваљају слободан пролаз ваздушној струји, или се, пак, приближавају једни другима стварајући препреку ваздушној струји која тежи да изађе. * *Како се гласови у српком језику деле према овој особини? Коју врсту гласова добијамо ако препрека ваздушној струји није потпуна, већ само делимична?*   Најопштија подела гласова у српском језику је управо подела на **вокале** (**самогласнике**) и **консонанте** (*сугласнике*). Први настају када ваздушна струја нема препреку при свом изласку напоље, а други настају када се говорни органи приближавају стварајући препреку ваздушној струји. Зависно од тога да ли је та препрека потпуна или делимична, гласови српског језика деле се и на **праве** или **шумне консонанте** односно **сонанте** (**гласнике**). |
|  | Као што смо већ напоменули, при изговору **вокала** ваздушна струја пролази без иједне препреке кроз усну дупљу, **гласне жице трепере**, па су сви вокали **звучни** и чују се као чисти тонови.  У зависности од тога да ли се језик помера напред (према предњем делу усне дупље) или назад (према задњем делу усне дупље), вокали могу бити:   |  |  |  | | --- | --- | --- | | предњег реда | језик се помера **према предњем** делу усне дупље | И, Е | | средњег реда | језик остаје у **неутралном положају**, не помера се ни напред ни назад | А | | задњег реда | језик се помера према **задњем делу** усне дупље | О, У |   У зависности од тога да ли се језик помера горе (према непцу) или доле (према дну усне дупље), вокали могу бити:   |  |  |  | | --- | --- | --- | | високи | језик је у **најиздигнутијем положају** | И, У | | средњи | језик је издигнут **до средње висине** | Е, О | | ниски | језик је спуштен **на дно усне дупље** | А |   У зависности од тога да ли усне учествују у изговору или не, вокали могу бити:   |  |  |  | | --- | --- | --- | | лабијализовани | **усне** се истурају напред и **заобљују** | О, У | | нелабијализовани | **усне** су у **неутрланом положају** или благо развучене | И, Е, А |   При изговору консонаната ваздушна струја пролази кроз усну дупљу у којој наилази на препреку коју савлађује.  Подељени на овај начин **(по месту изговора**), сугласници су добили име по местима у говорном апарату, на којима долази до спајања или приближавања говорних органа. Према **месту изговора** (на којем долази до приближавања или спајања говорних органа) консонанти могу бити:   |  |  |  | | --- | --- | --- | | уснени  (лабијални) | двоуснени (билабијални): **усне** се додирују образујући преграду  .................................................  уснено-зубни (лабијално-дентални): доња **усна** са горњим **секутићима** образује теснац | Б, П  .................................................  Ф | | зубни  (дентални) | **врх језика** додирује **горње секутиће** образујући преграду  .................................................  врх језика додирује доње секутиће, а **предњи део језика** приближава се **горњим секутићима** образујући са њима теснац  ...............................................  **врх језика** додирује **секутиће** образујући са њима **преграду**, а затим се преграда **претвара у теснац** | Д, Т  .................................................  З, С  ................................................  Ц | | предњонепчани  (палатални) | **језик** се врхом опире о доње секутиће, док средњим делом образује преграду, а затим и теснац на **предњем непцу**  ..................................................  **језик** се врхом уздиже **према предњем непцу** образујући преграду, а затим и теснац  ...................................................  **језик** се врхом уздиже **према предњем непцу** образујући теснац | Ђ,Ћ  ..............................................  Џ, Ч  .................................................  Ж, Ш | | задњонепчани  (веларни) | **језик** задњим делом додирује **задње непце** образујући са њим преграду  ...................................................  **језик** са задњим делом уздиже и прави теснац **према задњем непцу** | Г, К  ................................................  Х |   Препрека у усној дупљи, на коју наилази ваздушна струја при настанку гласова може бити потпуна преграда, иза које се нагомилава ваздушна струја, пре него што се нагло уклони, затим може бити теснац, кроз који се ваздушна струја пробија и најзад може бити комбинована - у првој фази изговора потпуна преграда, а у другој фази изговора теснац.   |  |  |  | | --- | --- | --- | | праскави  (експлозивни) | говорни органи образују **преграду** ваздушној струји, ваздушна струја се нагомилава иза ње, а заим се преграда уз прасак, нагло уклања | Б, П, Д, Т, Г, К | | струјни  (фрикативни) | говорни органи се приближавају образујући **теснац**, кроз који се ваздушна струја пробија | Ф, Х, З, С, Ж, Ш | | сливени  (африкате) | говорни ограни образују **преграду** ваздушној струји, ваздушна струја се нагомилава иза ње (као код праскавих), а заим говорни органи образују **теснац**, кроз који се ваздушна струја пробија (као код струјних) | Ц, Џ, Ч, Ђ, Ћ |   Латински називи за праскаве, струјне и сливене консонанте су експлозивни, фрикативни односно африкате.  Најзад, при изговору неких консонаната гласне жице трепере, док при изговору других не трепере.  **Консонанти се према особини звучности** деле на **звучне** и **безвучне**. Звучни су Б, Д, Г, Ђ, Ж, З, Џ, а безвучни: П, Т, К, Ћ, Ш, С, Ч, Ф, Х, Ц. |
|  |  |

**ПРЕПИШИТЕ У СВЕСКЕ**

|  |
| --- |
| **Подела гласова српског језика (вокали и консонанти)**  **гласови**  **вокали консонанти**  **предњег, средњег и задњег реда уснени, зубни, предњонепчани,**  **високи, средњи и ниски задњонепчани (место изговора);**  **лабијализовани/нелабијализовани праскави, струјни, сливени**  **(начин извогора);**  **звучни/безвучни (треперење**  **гласних жица)** |

**ДОМАЋИ ЗАДАТАК.**

**1.НАБРОЈ ВОКАЛЕ.**

**2.КОЈИ СУ ЗВУЧНИ ГЛАСОВИ У НАШЕМ ЈЕЗИКУ?**

**3.ОДРЕДИ КАКВИ СУ СЛЕДЕЋИ СУГЛАСНИЦИ ПО МЕСТУ ИЗГОВОРА: Б,Ф,Ц К, Д, Г, З, Џ,Ч.**